பார்த்தாலும் நினைத்தாலும் படித்தாலும் படிக்கப் பக்கநின்று கேட்டாலும் பரிந்துள்ளுணர்ந் தாலும் ஈர்த்தாலும் பிடித்தாலும் கட்டியணைத் தாலும் இத்தனைக்கும் தித்திக்கு மினி்த்தசுவைக் கரும்பே வேர்த்தாவி மயங்காது கனி்ந்தநறுங் கனியே மெய்ம்மை அறிவானந்தம் விளக்குமருள் அமுதே தீர்த்தாஎன் றன்பரெலாம் தொழப்பொதுவில் நடிக்கும் தெய்வநடத் தரசேயென் சிறுமொழியேற் றருளே! (26) பாடல்: 27 (பற்றுதலும்) பற்றுதலும் விடுதலுமுள் ளடங்குதலும் மீட்டும் படுதலொடு சுடுதலும்புண் படுத்தலுமில் லாதே உற்றொளிகொண் டோங்கியெங்கும் தன்மயமாய் ஞான உருவாகி யுயிர்க்குயிரா யோங்குகின்ற நெருப்பே சுற்றுதலும் தோன்றுதலும் மறைதலும்வெச் சென்றே சுடுதலுமில் லாதென்றும் துலங்குகின்ற சுடரே